**Matematikos mokytojo darbo aprašymas:**

Matematikos mokytojas vykdydamas darbo funkcijas privalo:

1. mokyti *5-8 klasių* mokinius matematikos dalyko pagal patvirtintą bendrojo ugdymo programą;

2. užtikrina geros kokybės ugdymą, ugdo remdamasis ugdymo programomis, mokinių gebėjimais ir polinkiais, stiprina mokinių mokymosi motyvaciją ir pasitikėjimą savo gebėjimais, suteikia reikiamą pagalbą mokiniams, turintiems ugdymosi, mokymosi sunkumų ir specialiųjų ugdymosi poreikių, pritaikydamas jiems dalyko programą, turinį, metodus;

3. pagal Progimnazijos ugdymo planą, pamokų tvarkaraštį ir neformaliojo vaikų švietimo užsiėmimų tvarkaraštį veda pamokas, įskaitant privalomų ar pasirenkamų mokomųjų dalykų ar jų modulių, neformaliojo švietimo valandas ir valandas, skirtas ugdymo poreikiams tenkinti bei mokymosi pagalbai teikti;

4. vykdo funkcijas, susijusias su kontaktinėmis valandomis:

4.1. planuoja ugdymo procesą, rengia neformaliojo vaikų švietimo programas, ruošiasi pamokoms, parenka mokomąją medžiagą ir sudaro individualizuotas užduotis, suteikdamas mokiniams bendrosiose ugdymo programose numatytas žinias, ugdydamas gebėjimus bei kompetencijas; nešališkai vertina mokinių pasiekimus ir per elektroninį dienyną informuoja apie mokymosi pažangą mokinius, tėvus (globėjus, rūpintojus);

4.2. tikrina *5-8 klasių* mokinių matematikos dalyko rašto darbus;

4.3. analizuoja ugdomų mokinių individualią pažangą;

5. planuoja, organizuoja ir vykdo veiklas Progimnazijos bendruomenei, bendradarbiauja su kitais mokytojais, pagalbos mokiniui specialistais bei administracija, kad būtų pasiekti mokymo tikslai, dalyvauja Progimnazijos organizuojamuose kvalifikacijos tobulinimo ir kituose renginiuose, darbo grupėse ir komisijose, profesiškai tobulėja; laiku tvarko savo veiklos dokumentus, vykdo kitus teisėtus Progimnazijos vadovų pavedimus ir Progimnazijos tarybos nutarimus:

5.1. dalyvauja Progimnazijos organizuojamuose posėdžiuose, metodinių ir darbo grupių susirinkimuose;

5.2. stebi ir fiksuoja ugdomų mokinių individualią pažangą, aptaria atitinkamų mokytojų susirinkimuose;

5.3. konsultuoja mokinius pagal poreikį;

5.4. suderinęs su Progimnazijos direktoriumi vadovauja klasei, vykdo kitą ugdomąją veiklą;

5.5. vykdo kitus Progimnazijos vadovų pavedimus (dalyvauja nacionalinio mokinių pasiekimų, pagrindinio ugdymo pasiekimų patikrinimų, įskaitų, brandos egzaminų, mokinių pasiekimų tyrimų vykdymo, *vertinimo (atskirų dalykų mokytojai)*, apeliacinėse ir kitose Progimnazijos direktoriaus sudarytose darbo grupėse, komisijose ir pan.).

6. vykdo su Progimnazijos direktoriumi suderintas funkcijas, susijusias su privalomomis ir individualiomis veiklomis Progimnazijos bendruomenei.

**Reikalavimai šias pareigas einančiam darbuotojui:**

1. turinti ne žemesnį kaip aukštasis universitetinis išsilavinimas su bakalauro kvalifikaciniu laipsniu arba jam lygiaverte aukštojo mokslo kvalifikacija, atitinkantį mokomą dalyką;

2. turėti *matematikos* mokytojo kvalifikaciją;

3. gebėti dirbti Word, Excel, Power Point programomis, naudotis internetinėmis programomis bei elektroniniu paštu arba būti išklausęs kompiuterinio raštingumo kursus (programas), atitinkančius Lietuvos Respublikos švietimo ir mokslo ministro patvirtintus reikalavimus mokytojų kompiuterinio raštingumo programoms;

4. labai gerai mokėti lietuvių kalbą, jos mokėjimo lygis turi atitikti Lietuvos Respublikos vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“ valstybinės kalbos mokėjimo Trečiąją kategoriją;

5. privalumas - mokėti bent vienos Europos sąjungos valstybės kalbą;

6. būti išklausęs specialiosios pedagogikos ir specialiosios psichologijos kursus (arba studijų metu yra išklausęs ne mažesnės apimties (60 valandų) kursą) mokytojams;

7. būti nepriekaištingos reputacijos, kaip ji apibrėžta Lietuvos Respublikos švietimo įstatyme;

8. gebėti organizuoti ir analizuoti ugdymo, mokymo(si) procesą, tirti pedagogines situacijas, tirti ir kurti savo veiksmingas mokymo(si) strategijas, rengti ugdymo projektus, skleisti gerąją pedagoginio darbo patirtį;

9. gebėti užtikrinti ugdomų mokinių saugumą, emociškai saugią mokymosi aplinką, reaguoti į smurtą ir patyčias pagal mokyklos nustatytą tvarką;

10. turėti galiojantį privalomųjų higienos įgūdžių ir pirmosios pagalbos mokymų pažymėjimą;

11. būti nustatyta tvarka pasitikrinęs sveikatą, išklausęs darbuotojų saugos ir sveikatos, gaisrinės saugos instruktažus, turėti galiojantį Teisėto darbo su vaikais kodą (QR kodą), patvirtinantį, kad asmuo nėra teistas už seksualinio pobūdžio nusikaltimus prieš vaikus ar suaugusius, taip pat, už kitus tyčinius sunkius ir labai sunkius nusikaltimus.

**Prašomi pateikti dokumentai:**

1. Prašymas dalyvauti atrankoje;

2. Išsilavinimą patvirtinančio dokumento kopija;

3. Matematikos pedagogo kvalifikacinės kategorijos pažymėjimas;

4. Gyvenimo aprašymas;

5. Motyvacinis laiškas;

6. Galiojantis teisėto darbo su vaikais kodas (QR kodas).

Pretendentai, geriausiai atitinkantys atrankos reikalavimus, bus informuojami asmeniškai.

Pretendentų atrankos būdas – pokalbis žodžiu.

Atvykus į pokalbį su savimi turėti asmens tapatybę patvirtinantį dokumentą.

**Siūlome:**

Darbą pagal neterminuotą darbo sutartį. Nuo 2025 m. rugsėjo 1 d. priklausomai nuo pedagoginio darbo stažo ir kvalifikacijos nuo 1971,26 iki 2768,62 Eur. darbo užmokestį.

**Kontaktinė informacija:**

Dokumentus su prierašu "DĖL MATEMATIKOS MOKYTOJO DARBO" siųskite el. paštu: rastine@staneviciaus.vilnius.lm.lt. Kilus klausimams darbo valandomis skambinkite tel. +370 600 72505.